Аԥсны ахада иҿы иҟоу аинформациатә хархәагақәа рымадаразы аусбарҭа аиҳабы даҭоуп
14:09 14.06.2022 (ирҿыцуп: 14:44 14.06.2022)
© Sputnik / Томас Тхайцук Алхас Манаргия
© Sputnik / Томас Тхайцук
Аԥсны ахада иҿы иҟоу Амассатә информациа хархәагақәа рымадаразы аусбарҭа аиҳабы изы Адҵа инапы аҵеиҩит Атәыла ахада Аслан Бжьаниа рашәара 13 азы.
АҞӘА, рашәара 14 – Sputnik. Алхас Манаргиа Аҳәынҭқарра Ахада Иусбарҭа Амассатә информациа ахархәагақәа реимадаразы аусбарҭа аиҳабыс даҭоуп, абри атәы аанацҳауеит ахада ипресс-маҵзура.
Ахада Иусбарҭа аиҳабы Алхас Кәыҵниа анапхгаҩ ҿыц аколлектив дыдирдырит рашәара 14 рзы.
Алхас Манаргиа - еицырдыруа алафҳәаҩ, ажурналист, амҩаԥгаҩ. Аамҭақәак рзы аус иуан Аԥсны акультура аминистр ихаҭыԥуаҩс, Аԥсны ашьапылампыл Афедерациа апресс- маҵзуҩыс, акыр шықәса инеиԥынкыланы Sputnik Аԥсны арадио аҟны амҩаԥгаҩыс дыҟан, иара аԥсышәала еиуеиԥшым аиҿцәажәарақәа мҩаԥигон.